
Cyflwyniad
Yn ystod y traethawd yma, mi fyddaf yn trafod y manteision a chyfyngiadau o addysgu llythrennedd, rhifedd a chymhwysedd digidol mewn ffordd drawsgwricwlaidd gan gynnwys gwybodaeth o fy ymchwil a darllen yn ogystal â fy mhrofiadau personol.  
Dyffinir y term trawsgwricwlaidd gan Barnes:
When the skills, knowledge and attites of a number of different disciplines are applied to a single experience, problem, question, theme or idea, we are working on in a cross-curricular way (Barnes, 2011, t. 10). 
Amlinella hyn bod addysgu’n drawsgwricwlaidd yw pan mae dau neu fwy o bynciau gwahanol yn cael ei addysgu o fewn un wers. Golyga’r termau ‘Llythrennedd, rhifedd a chymhwysedd digidol’ y pynciau iaith, mathemateg a thechnoleg gwybodaeth, ond pan maen nhw wedi’i addysgu mewn ffordd drawsgwricwlaidd. Argymhella Donaldson (2015, t. 4) yn ei adroddiad Dyfodol Llwyddiannus “y dylai llythrennedd, rhifedd a chymhwysedd digidol fod yn Gyfrifoldebau Trawsgwricwlaidd i’r holl athrawon a phobl sy’n gweithio gyda phlant a phobl ifanc.” Awgryma bod lefelau o ddealltwriaeth uchel o fewn llythrennedd, rhifedd a chymhwysedd digidol yn hanfodol er mwyn sicrhau datblygiad y plant ar draws y cwricwlwm cyfan. Ar hyn o bryd, mae ysgolion yng Nghymru yn dilyn y Fframwaith Llythrennedd a Rhifedd, a’r Fframwaith Cymhwysedd Digidol “er mwyn sicrhau bod pob dysgwr yn cael cyfleoedd i ddatblygu a mireinio’r sgiliau” o fewn y meysydd yma (Yr Adran Addysg a Sgiliau, 2013, t. 2). 
Mae’r cwricwlwm yng Nghymru yn datblygu ac yn newid gan ddilyn argymhellion yr athro Graham Donaldson yn ei hadroddiad ‘Dyfodol Llwyddiannus’ (2015, t. 40). Mae gan yr adroddiad pedwar diben sy’n amlinellu dylen sicrhau bod disgyblion yn:                             
ddysgwyr uchelgeisiol, galluog sy’n barod i ddysgu drwy gydol eu hoes;  yn gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith; yn ddinasyddion egwyddorol, gwybodus yng Nghymru a’r byd; yn unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas (Donaldson, 2015, t. 40).
Caiff y dibenion yma eu cymhwyso wrth addysgu llythrennedd, rhifed a chymhwysedd digidol fel cyfrifoldebau trawsgwricwlaidd. Caiff y diben cyntaf ei ddatblygu trwy baratoi dysgwyr at y dyfodol gan addysgu’r sgiliau hanfodol sydd eu hangen. Datblyga’r ail ddiben yn gan fod addysgu pynciau’n integredig yn datblygu creadigrwydd plant ac yn sicrhau eu bod nhw’n barod am y byd gwaith. Mae’r ddau ddiben olaf yn cael eu gweithredu o fewn cyfrifoldebau trawsgwricwlaidd gan fod yr elfennau yma yn cael eu haddysgu o fewn gyd-destun bywyd bob dydd sy’n berthnasol i’r disgyblion. 
Cymhwysedd Digidol
“Cymhwysedd digidol yw’r enw ar set o sgiliau, gwybodaeth ac agweddau sy’n caniatáu i adran Diwygio’r Cwricwlwm, 2018, t. 2). Argymhella Donaldson fod angen rhoi mwy o bwyslais ar gymhwysedd digidol o fewn ysgolion, nodir mai ‘cymhwysedd digidol yn fwyfwy hanfodol ar gyfer dysgu a bywyd ac y dylid rhoi statws tebyg iddo yn y cwricwlwm i’r hyn sydd gan lythrennedd a rhifedd.’ Yn ystod fy mhrofiad addysgu proffesiynol, gwelais fod llawer mwy o bwyslais ar lythrennedd a rhifedd na chymhwysedd digidol, gan fod elfennau o lythrennedd a rhifedd yn cael ei addysgu o fewn rhan fwyaf o wersi, naill ai’n drawsgwricwlaidd neu yn unigol. Er hyn, roedd e’n glir fod y pwyslais ar gynnwys mwy ac amrywiaeth ehangach o sgiliau cymhwysedd digidol o fewn gwersi yn cynyddu. 
Yn 2016, cyflwynwyd y fframwaith cymhwysedd digidol sy’n “canolbwyntio ar sgiliau digidol y gellir eu defnyddio mewn amrywiaeth eang o bynciau a sefyllfaoedd” (Dysgu Cymru, 2016).  Cafodd y fframwaith yma ei gyflwyno i sicrhau bod cymhwysedd digidol yn cael ei addysgu fel cyfrifoldeb trawsgwricwlaidd. Credaf fod y cynnydd o sgiliau cymhwysedd digidol o fewn ysgolion o fudd i’r dysgwyr gan fod technoleg o hyd yn datblygu ac mae’n bwysig bod gan y genhedlaeth newydd dealltwriaeth o’r datblygiadau a’r newidiadau yma. Noda Estyn (Yr Adran Gyhoeddiadau, 2018, t. 30) bod technoleg yn ‘offeryn allweddol ar gyfer paratoi ein disgyblion i fod yn rhan o’r gweithle yn y dyfodol.’ Gall technoleg fod yn rhan fawr o fewn swyddi, felly trwy sicrhau bod gan y dysgwyr y sgiliau hanfodol sydd angen, bydden nhw mwy tebygol i fod o fudd yn y dyfodol. Mae sicrhau bod gan ddysgwyr sgiliau cymhwysedd digidol yn andros o bwysig gan ei fod yn “important entitlement for all young people in an increasingly digital culture” (Payton a Hague, 2010, t. 5). 
Atgyfnertha hyn gan STEM, sy’n awgrymu bod cyflwyno sgiliau technoleg gwybodaeth i ddysgwyr yn gynnar yn cynyddu’r siawns y bydd ganddyn nhw ddealltwriaeth a gwybodaeth well o gymhwysedd digidol pam maent yn gadael yr ysgol. Noda Gras-Velázquez (2017, t. 4) “technology use in STEM education should start early, as early exposure to STEM initiatives and ICT activities positively impacts stents’ perceptions and dispositions towards these subjects.” Amlyga hyn bod tebygolrwydd uwch y bydd dysgwyr yn mwynhau cymhwysedd digidol os mae'n cael ei addysgu o oedran ifanc, ac felly’n fwy tebygol o lwyddo o fewn y maes. 
Llythrennedd 
“Llythrennedd yw defnyddio sgiliau iaith mewn gweithgareddau bob dydd yn yr ysgol, yn y cartref, yn y gwaith ac yn y gymuned” (Yr Adran Addysg a Sgiliau, 2013, t. 16). O fewn y Fframwaith Llythrennedd a Rhifedd (2014), caiff llythrennedd ei rannu i dair strand gwahanol sef darllen, llafar ac ysgrifennu. Yn ystod fy mhrofiad addysgu proffesiynol, cafodd llythrennedd ei addysgu yn rhan o fwyaf o wersi, ond yn benodol gwelais elfennau o’r strand llafar megis cyfathrebu o fewn par neu grŵp, yn cael ei ddatblygu o fewn bron pob gwers, yn enwedig o fewn y Cyfnod Sylfaen. Teimlaf fod sgiliau llythrennedd yn cael ei gynnwys yn drawsgwricwlaidd yn naturiol o fewn rhan fwyaf o wersi, ond er mwyn cynnwys rhifedd a chymhwysedd digidol mae angen cynllunio ar ei chyfer. Dywed Bromley (2017), “literacy is the language of learning in every curriculum subject and thus must be actively taught by teachers of every curriculum subject.” Awgryma hyn bod llythrennedd yn cael ei addysgu ym mhob gwers. 
Rhifedd
“Mae rhifedd yn disgrifio’r gyfres o sgiliau y mae eu hangen i fynd i’r afael â phroblemau’r byd go iawn mewn amryw o sefyllfaoedd” (Yr Adran Addysg a Sgiliau, 2013, t. 20). Yn ystod fy amser yn cyflawni fy mhrofiad addysgu proffesiynol, gwelais fod nifer o ddysgwyr yn y Cyfnod Sylfaen, yn ogystal â Chyfnod Allweddol Dau, ddim yn mwynhau dysgu mathemateg. Roedd hyn yn achosi llai o ymdrech wrth ddysgu am y pwnc. Ond, tra oedd mathemateg yn cael ei addysgu’n drawsgwricwlaidd, fel rhifedd, roedd mwy o ddiddordeb gan y disgyblion. Atgyfnertha hyn gan Ransom (2012), “It is also worth taking a more unorthodox approach to lessons in order to engage pupils who have had no previous interest in mathematics.” Os oes mwy o ddiddordeb gan y disgyblion, mae mwy o siawns bydd y dysgwyr yn cofio beth sy’n cael ei addysgu. 
Mae sgiliau rhifedd yn hanfodol i ddisgyblion ar gyfer y dyfodol, felly mae'n bwysig maen nhw’n deall rhifedd o fewn gyd-destunau gwahanol gan gynnwys bywyd bob dydd. Gall addysgu rhifedd yn drawsgwricwlaidd fod yn gymorth i athrawon i sicrhau hyn. “Mathematics is a subject that can be applied to, and mathematical skills can support, learning across the curriculum” (Haylock, 2018). Caiff hyn ei amlygu hefyd gan Ransom (2012), “pupils be aware of how the branches of mathematics interconnect with each other and the whole school curriculum... which gives more context and relevance to the subject.”
Gwybodaeth pwnc athrawon
Mae nifer o bobl yn dadlau os mae gwybodaeth pwnc yn hanfodol ar athrawon er mwyn addysgu’n drawsgwricwlaidd. Noda gan Savage (2010) taw un o egwyddorion addysgu a dysgu’n drawsgwricwlaidd yw “teachers with excellent subject knowledge, a deep understanding of their subject culture and a capacity to reconceptualise this within a broader context of learning.” Cytuna Barnes gyda’r datganiad yma, 
Subject knowledge is not an optional extra in cross-curricular teaching and learning - without a clear understanding of subject progression, neither appropriate challenge nor appropriate skill development are possible (Barnes, 2011).
Awgryma hyn bod gwybodaeth pwnc athrawon yn hanfodol er mwyn addysgu’r drawsgwricwlaidd. Creda Shulman (1986, t. 5) bod gwybodaeth pwnc athrawon yn bwysicach na chymwysterau athrawon, a bod cymwysterau yn “plays a decidedly secondary role in the qualifications of a teacher.” Er hyn, wrth feddwl am fy mhrofiad o fewn ysgolion, gwelais gall addysgu’n drawsgwricwlaidd bod o fantais os oedd lefel gwybodaeth pwnc athrawon o fewn un pwnc yn isel. Pan gafodd pynciau gwannach yr athrawon ei addysgu yn drawsgwricwlaidd gyda phynciau lle'r oedd gan yr athrawon lefel uchel o wybodaeth pwnc, roedd mwy o hyder gan yr athrawon wrth addysgu. Anghytuna Ofsted (2009, t. 5) gyda beth noda Savage a Barnes, “having a teacher with specific subject knowledge was often a matter of chance.” Awgryma hefyd bod lefel sgiliau addysgu athrawon yn bwysicach na’i gwybodaeth pwnc (Ofsted, 2009).
Manteision ac Anfanteision
Un o fanteision cyfrifoldebau trawsgwricwlaidd yw ei fod yn datblygu creadigrwydd dysgwyr. Nodir “crossing subject boundaries allows for investigations that engage children’s imagination and encourages pupils to undtake active enquiry, to show initiative and to discuss and debate issues” (Hayes, 2010, t. 383). Er hyn, dyweda Robinson (2006) “we are educating people out of their creative capacities.” Awgryma hyn bod ysgolion yn lleihau creadigrwydd plant yn hytrach na’i ddatblygu, felly gall addysgu’n drawsgwricwlaidd fod yn anfantais. 
Mantais arall sydd gan addysgu’r meysydd llythrennedd, rhifedd a chymhwysedd digidol mewn ffordd drawsgwricwlaidd yw ei fod yn rhoi cyd-destun i’r sgiliau sydd yn cael ei ddysgu. Noda Donaldson (2015) dylai’r cwricwlwm “galluogi plant a phobl ifanc i gymhwyso’r hyn y maent wedi’i ddysgu mewn cyd-destunau anghyfarwydd.” Wrth addysgu’n drawsgwricwlaidd, mae’n cynyddu hyder dysgwyr i ddefnyddio’u sgiliau tu allan i amgylchedd ysgol. Mae addysgu llythrennedd a rhifedd fel cyfrifoldebau trawsgwricwlaidd o fewn gyd-destunau pynciau arall hefyd yn helpu paratoi disgyblion at brofion cenedlaethol, gan fod y cwestiynau o fewn y profion o fewn gyd-destun bywyd pob dydd. Er hyn, argymhella Donaldson (2015, t. 80) dyle profion cenedlaethol cael “eu defnyddio mor anaml â phosibl oherwydd eu heffaith ar y cwricwlwm ac addysgu a dysgu.”
Yn ogystal â pharatoi disgyblion am sefyllfaoedd i ddefnyddio’r sgiliau, mae cyfrifoldebau trawsgwricwlaidd hefyd yn sicrhau bod plant a phobl ifanc wedi’i pharatoi ac yn barod am eu dyfodol ar ôl addysg ac yn y byd gwaith. “Mae’n bwysig bod y cwricwlwm, dysgu ac addysgu’n ysbrydoli plant a phobl ifanc i ddysgu'r sgiliau a’r anian a fydd yn eu helpu i gwrdd ag anghenion heddiw a heriau yfory” (Donaldson, 2015, t. 6). Mae sgiliau o fewn y meysydd llythrennedd, rhifedd a chymhwysedd digidol yn hanfodol i lwyddo yn y byd gwaith Er noda Donaldson (2015, t. 11) bod angen “paratoi pobl ifanc ar gyfer dyfodol cyffrous ond ansicr,” dangosa ymchwil bod “only 37% of businesses consider basic literacy and numeracy to be an important factor in recruiting school and college leavers” a bod agweddau tuag at waith yn llawer mwy pwysig (All-Party Parliamentary Group for Education, 2015, t. 7).
Gall addysgu cyfrifoldebau trawsgwricwlaidd helpu i ddatblygu sgiliau cyfathrebu a chymdeithasol dysgwr, yn enwedig y llinyn llafar o’r Fframwaith Llythrennedd. Dywed Barnes (2011, t. 250) gall ysgolion “maximise alternative modes of communication by offering children a wide range of different method to present their learning.” Awgryma hyn bod e’n bwysig i ddisgyblion i gael eu haddysgu am amrywiaeth o ffurf o gyfathrebu wrth ddysgu’n drawsgwricwlaidd. Yn ogystal ag ymestyn ar sgiliau cyfathrebu a chymdeithasol disgyblion, gall cyfrifoldebau trawsgwricwlaidd hefyd datblygu sgiliau datrys problem dysgwyr (Barnes, 2011). Mae modd i wersi trawsgwricwlaidd datblygu’r cysylltiadau rhwng ochor dde ac ochor chwith yr ymennydd, sydd o gymorth i blant a phobl ifanc wrth ddatrys problemau. Gan fod hyn yn gwaredu'r teimlad sydd gan rhai plant o fethu cyflawni tasgau a gweithgareddau o fewn rhai pynciau, gall cynyddu hyder dysgwyr o fewn a thu allan i’r dosbarth.      
Er bod nifer o fanteision o addysgu cyfrifoldebau trawsgwricwlaidd, mae yna ychydig o anfanteision yn ogystal. Un o’r anfanteision yma yw’r straen ychwanegol ar athrawon. Nodir bod mwy o “pressure on schools to develop integrated teaching” (Priestley, 2010, t. 2). Mae angen i athrawon sicrhau bod y sgiliau angenrheidiol yn cael eu cynnwys a’u haddysgu o fewn y cynllunio a’r gwersi trawsgwricwlaidd. Er mwyn llwyddo i wneud hyn, mae mwy o amser yn cael ei wario gan athrawon i gynllunio felly mae hyn yn anfantais i staff. 

Argymhellion
I sicrhau a chynyddu’r llwyddiant addysgu’r tri chyfrifoldeb yn drawsgwricwlaidd, teimlaf fod angen codi’r lefel o gymorth a hyfforddiant mae athrawon yn derbyn wrth ysgolion a’r llywodraeth. Un ffordd gall hyn cael ei wneud yw cofrestru athrawon ar gyrsiau i gynyddu eu gwybodaeth ac ymwybyddiaeth o addysgu’n drawsgwricwlaidd. Wrth wneud hyn, mae tebygolrwydd uwch bydd mwy o hyder gan athrawon wrth addysgu’n drawsgwricwlaidd felly bydd lefel yr addysgu yn well a bydd y plant yn buddio’n fwy. Teimlaf fod angen targedu’r elfen cymhwysedd digidol yn fwy na llythrennedd a rhifedd gan fod technoleg o hyd yn newid ac mae angen i athrawon i fod yn ymwybodol o’r newidiadau yma a sut i ymdopi â rhain. Trwy wneud hyn, bydd dealltwriaeth athrawon o dechnoleg yn cynyddu, a bydd modd iddyn nhw addysgu cymhwysedd digidol mewn mwy o amrywiaeth o ffurf sy’n mynd i fod o fudd i’r disgyblion oherwydd fydd y plant yn dysgu mwy. Gall hyn hefyd cynyddu’r faint o dechnoleg sy’n cael eu defnyddio o fewn gwersi yn yr ysgol, ac felly cynyddu sgiliau plant o ran cymhwysedd digidol. 
Credaf fod y tri chyfrifoldeb trawsgwricwlaidd yn andros o bwysig i gael eu haddysgu o fewn ysgolion a bod gwybodaeth a sgiliau'r cyfrifoldebau yn hanfodol i blant a phobl ifanc trwy gydol eu haddysg yn ogystal ag yn y byd gwaith a’r dyfodol.

